Ihs Marya geben ze Bern uff 15 tag febryer 1445
Min fruntlich gruͦs und willig dienst vor an. Wiss lieb' vatter, dz Wernly
Fredigman noch nut komen ist und hand ôch nichtz von im vernomen, ab' uff
hutt sol ein bott komen. Kompt d' selb nût, so rytt ich morn hin uff zuͦ dir.
It̄ vō d' ober lendren ist alles slecht, als ich dir denne wol sagen wil.
Dye rett hand uff gester das nacht mal mitt den lendren im ratthus gehebt.
It̄ so hatt man noch kein botschafft von Torman noch vō keinen andren
eidgnossen, wye es umb sy stand. Doch v'sycht man sych uff hutt
botschafft ze hand. It̄ ôch so wiss, dz ich Brugler siny buͤcher ûber slach
als von miner herren saltz wegen. Jetz ze mal weys ich dir nût anders
ze schryben, denne Gott wiss unss des besten. Gruͦs mir min swester.
P S salut